|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 07.07.2023 |

|  |
| --- |
| 1. **Objekta nosaukums:** Bērnu un jauniešu nometne **“Laimīgā nometne”** |
| 1. **Objekta īpašnieks:** Nodibinājums “Zinātnes un mācību centrs “Cilvēks un visums””,Noliktavas iela 1 – 9, Rīga,LV - 1010 |
| 1. **Objekta adrese:** “Ganības”, Bezmeri, Užava, Ventspils novads, LV - 3627 |
| **4. Novērtēšanu veica:** 07.07.2023. Sabiedrības veselības departamenta Kurzemes kontroles nodaļas vides veselības analītiķe Baiba Vernere, objekta higiēniskais novērtējums veikts pamatojoties uz 26.05.2023. objektā veikto higiēnisko novērtējumu rezultātiem un nometnes vadītājas sniegto informāciju |
| **5. Novērtēšanā piedalījās:** Nometnes vadītāja Maira Dzene |
| **6. Konstatēts:**  **6.1. Vispārīgās ziņas par objektu/ objekta raksturojums**  Bērnu un jauniešu nometni **“Laimīgā nometne”** (turpmāk – Nometne) ir paredzēts organizēt Nometņu vietas “Ganības” (turpmāk – Nometņu vieta) teritorijā un ēkās no 09.07.2023. līdz 14.07.2023. Nometne ir plānota kā atvērta tipa diennakts nometne telpās un ārpus telpām. Nometnē strādās 7darbinieki, maksimālais dalībnieku skaits - 40, bērni un jaunieši vecumā no 9 līdz 17 gadiem.  Nometnes vadītājam ir izsniegta nometņu vadītāja apliecība Nr. 116-01525. Nometņu vadītāja apliecības derīguma termiņš: 09.06.2028.  Nometnes dalībnieku ēdināšanu 4 reizes dienā nodrošinās biedrība “Jaunatnes attīstības un sadarbības centrs”.  Ēkās nav uzņēmumu, kuri var radīt draudus bērnu drošībai un veselībai.  Veicot telpu higiēnisko novērtēšanu tika konstatēts:  Nometnes dalībnieki nodarbībām izmantos ēku - “Lielo šķūni”. Ēkā ir izveidota skatuve, balkons. Telpa aprīkota ar ekrānu. Pēc nepieciešamības iespējams izvietot galdus un krēslus, maksimālā telpas ietilpība - līdz 300 cilvēkiem.  Tiks izmantots arī namiņš – “Stikla māja”, telpa, kas aprīkota ar galdiem un krēsliem.  Nometnes dalībnieki tiks izmitināti Nometņu vietas kempinga mājiņās. Katrā mājiņā 2 istabas, katrā istabā izvietotas 8 gultas. Mājiņā neliela priekštelpa ar drēbju pakaramajiem un plauktiem, galdu, krēsliem. Nometņu vietas teritorijā ir 5 šāda tipa mājiņas.  Nometņu vietas teritorijā ir vēl sešas četrvietīgas kempinga mājiņas un viena divvietīga kempinga mājiņa (aprīkotas ar gultām, plauktiem, drēbju pakaramiem), virtuves zonu, sanitāro telpu (aprīkota ar dušu, klozetpodu, roku mazgātni un nodrošināta ar tualetes papīru, šķidrajām ziepēm, roku susināšanas līdzekļiem (vienreizējās lietošanas dvieļiem).  Nometņu vietas teritorijā ir “Baltā mājā jeb Upmalas rezidencē”. 1.stāvā ir divas divvietīgas istabiņas, virtuves zona un sanitārā telpa. Sanitārā telpa aprīkota ar vannu, klozetpodu un roku mazgātni, 2. stāvā viena divvietīga istabiņa un viena divvietīga istabiņa ar virtuves zonu. 2.stāva sanitārā telpa aprīkota ar dušu, klozetpodu un izlietni.  Saskaņā ar saņemto informāciju, nometnes dalībnieki tiks nodrošināti ar gultas veļu un gultas piederumiem.  Nometņu vietas teritorijā, Servisa ēkā, ir pieejamas atsevišķi sanitārās telpas meitenēm un zēniem (tualetes telpas un dušas telpas). Meiteņu sanitārās telpas aprīkotas ar 3 klozetpodiem atsevišķās kabīnēs, 3 roku mazgātnēm un 3 dušas ierīcēm, kas atdalītas ar starpsienu. Zēniem – 2 klozetpodi atsevišķās kabīnēs, 2 pisuāri, 3 roku mazgātnes, 3 dušas ierīces, atdalītas ar starpsienu.  Tualetēs ir tualetes papīrs, šķidrās ziepes, roku susināšanas līdzekļi (vienreizējie dvieļi).  Atsevišķa ēkā nometnes teritorijā ierīkota virtuve, apspriežu telpa, biroja telpa, jumta istaba un sanitārā telpa (aprīkota ar dušu, klozetpodu un roku mazgātni).  Ir iespēja vienu telpu iekārtot kā izolatoru.  Telpu uzkopšanu veiks Nometņu vietas personāls, izmantojot uzkopšanas inventāru, mazgāšanas, tīrīšanas un dezinfekcijas līdzekļus. Nometņu vietā ir mazgāšanas un tīrīšanas līdzekļi nepieciešamā daudzumā. Uzkopšanas inventāra glabāšanai ir atsevišķa telpa.  Visas telpas ir apmierinošā sanitāri-tehniskā stāvoklī. Apsekošanas laikā telpās netika konstatēta grauzēju, kaitīgo posmkāju klātbūtne vai to esamības pazīmes.  Nometne tiks nodrošināta ar pirmās palīdzības aptieciņu.  **6.2. Iekštelpu virsmu apdare**  Telpu apdarei izmantoti viegli tīrāmi, telpu funkcijai atbilstoši materiāli. Grīdas ir stabilas, nav slidenas, bez bīstamiem izciļņiem, caurumiem vai slīpumiem. Tualetes telpās sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums - dabīgais un mākslīgais. Vizuāli vērtējot – ir pietiekošs.  **6.4. Siltumapgāde –**  vietējā.  **6.5. Gaisa apmaiņa**  Telpu vēdināšana- dabiskā, caur veramiem logiem un durvīm. Tualetēs ir nodrošināta piespiedu (mākslīgā) ventilācija.  **6.6. Ūdens apgāde** – artēziskais urbums. Ir nodrošināta karstā ūdens padeve roku mazgātnēm un dušām. Karstā ūdens sagatavošana – elektriskie boileri. Dzeramā ūdens kvalitāte ūdensapgādes sistēmā pēc monitoringa datiem atbilst 14.11.2017. Ministru kabineta noteikumu Nr.671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. Bērnu slāpju remdēšanai tiks izmantots fasēts dzeramais ūdens.  **6.7. Kanalizācijas sistēma –** autonoma kanalizācijas sistēma, kas aprīkota ar bioloģiskajām attīrīšanas iekārtām.  **6.8. Teritorijas labiekārtošana**  Nometņu vietas teritorija ir labiekārtota, pietiekami apgaismota, sadzīves atkritumu savākšanai ir paredzēti slēgtas konstrukcijas konteineri, kuri izvietoti asfaltētā laukumā.  **6.9. Vides pieejamība**  Netika vērtēta.  **6.10.Riska faktoru novērtēšana un cita informācija –** nav. |
| **7. Slēdziens** Bērnu un jauniešu nometne **“Laimīgā nometne”** atbilst higiēnas prasībām un var uzsākt darbību laika posmā no 09.07.2023. līdz 14.07.2023. veicot nometnes organizēšanu un tās darbības nodrošināšanu saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |
| 1. **Rekomendējamie pasākumi –** 8.1.Nometnes darbību organizēt untās darbību nodrošināt saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15. jūnija „Vadlīnijām piesardzības pasākumiem bērnu nometņu organizētājiem”. |

|  |  |
| --- | --- |
| Sabiedrības veselības departamenta  Kurzemes kontroles nodaļas  Vides veselības analītiķe | Baiba Vernere |

Baiba Vernere 25413313

baiba.vernere@vi.gov.lv

|  |
| --- |
|  |